als_Latn dik_Latn sag_Latn
Argjentina mposht me rezultat tenistik Singaporin në miqësore
13/06/2017
13/06/2017
“Selección”-i i drejtuar nga trajneri Jorge Sampaoli shkatërroi 6-0 përfaqësuesen vendase të futbollit në një ndeshje pa shumë histori.
Ndaj një rivali modest si Singapori, e me synimin për të eksperimentuar sa më shumë me elementë të rinj, trajneri i Argjentinës shpiku një modul supersulmues me Dybala, Papu Gomez, Di Maria e Correa, të gjithë në të njëjtën kohë në fushë.
U desh minuta e 25-të për golin e parë, kur Facio i pamarkuar në zonë gjeti avantazhin me të djathtën. Pak minuta më vonë, Correa dyfishoi rezultatin, duke i hapur rrugë festivalit të golave.
Miqësorja në stadiumin kombëtar të Singaporit u luajt thuajse me një portë, madje i dha mundësinë Papu Gomezit të debutonte me gol me fanellën e “Seleccion”-it. “Pokeri” u shty vetëm për pak, me autor Paredes, ndërsa argjentinasit asfaltuan Singaporin edhe me Alarion e Di Marian në shtesë.
Tifozët e ekipit amerikano-latin kanë nisur të ëndërrojnë me një bilanc mbresëlënës të Sampaolit: dy ndeshje, 7 gola të shënuar dhe asnjë të pësuar.
/ Top Channel
LAJME TE NGJASHME
MË TË LEXUARAT
- Pushimet më të shtrenjta në histori - Foto
- “Puthja” e vdekjes (Foto)
- Conte drejt largimit, Chelsea mendon për Tuchel
- Start pozitiv, Hasi: I lumtur për kualifikimin
- Kapet në Athinë shqiptari me drogën e re
- Mariah Carey, sërish akuza për “photoshop” (Foto)
- Vrasja e gazetares në Danimarkë
- “Rilindja”, emrat që ikin dhe vijnë në qeverinë e re
- Vlorë, punonjësit e OSHEE-së përleshen me kaçavida
- Trump: Mbyll qeverinë për murin me Meksikën
als_Latn unk unk als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn